iPhone 17 Pro får nyt kameradesign – her er, hvad vi ved

Når Apple til efteråret løfter sløret for iPhone 17-serien, kan der være mere end blot nye funktioner i vente. Nye billeder, der er lækket på sociale medier, giver nemlig et godt bud på, hvordan iPhone 17 Pro kan komme til at se ud – og især bagsiden ser ud til at få et markant nyt udtryk.

Billederne viser en såkaldt dummy-model, altså en fysisk prototype uden fungerende elektronik, som angiveligt er baseret på Apples designplaner for iPhone 17 Pro. Og her er det især kameraområdet, der springer i øjnene. Hvor Apple i årevis har brugt det velkendte “kamerakogeplade” i hjørnet af telefonen, tyder alt nu på, at iPhone 17 Pro får en ny, bred Pixel-lignende “kamerabjælke”, der strækker sig hele vejen hen over bagsiden.

Dummy-billederne, som er delt af den profilerede lækker Majin Bu, viser en sort version af iPhone 17 Pro med det nye design.

https://twitter.com/MajinBuOfficial/status/1937503702073372951

Flere kameraforbedringer på vej

Ud over designændringen forventes der også de vanlige kameraforbedringer på iPhone 17 Pro. Ifølge 9to5mac kan telefonen blandt andet få en opgraderet telelinse med 48 megapixel, mulighed for at optage video med flere kameraer samtidigt og et nyt frontkamera med 24 megapixel opløsning.

Hvad ændringen af kameraområdet ellers kan betyde, er stadig uvist. Ifølge spekulationer kan flytningen af blandt andet blitzen og LiDAR-sensoren til højre side af bjælken handle om mere end blot design – måske gemmer Apple på nye funktioner, som det endnu ikke har afsløret.

Hvordan det endelige design bliver, og om rygterne holder stik, får vi først svar på til september, hvor Apple traditionen tro ventes at præsentere årets iPhone-modeller.

For de mange, der går op i både kamera, design og funktionalitet, bliver det med andre ord spændende at følge, om iPhone 17 Pro markerer et større designskifte – eller blot en kosmetisk justering med nye features under overfladen.

iPhone 17 Pro får nyt kameradesign – her er, hvad vi ved