Apple iPhone 17 serien – så er den her

Det er ikke just en overraskelse, at september byder på nye iPhones – og i dag er det så endelig sket; Apple er klar med en hel serie af iPhones, kaldet iPhone 17 serien. Og der er noget mere swung over det i år end sidste år, der er både blevet plads til en helt ny model og ganske imponerende opgraderinger af de eksisterende topmodeller.

iPhone Air – endnu et forsøg

Apple har prøvet med lidt af hvert som partner til den “almindelige” iPhone. Først var der nogle år med en Mini, så kom Plus, og nu prøver de så igen: iPhone Air er den nye dreng i klassen. Og præcis som rygterne har talt om, så er det den tyndeste telefon Apple nogensinde har lavet. Desværre kommer det med en ekstra udfordring til eventuelle købere: Batteriet er det mindste i hele serien. Og med en skærm på 6,6″ kan det godt gå hen og blive lidt en udfordring for de fleste at komme igennem dagen med en iPhone Air.

Et andet sted, der har måttet lide for skønheden er kameraet, der godt nok er 48 megapixel – til gengæld er der kun det ene, så du skal være klar på, at billeder der er zoomede eller makro bliver noget helt andet at se på, end hvad du kan få med især de to Pro modeller i 17 serien.

Se vores første indtryk af iPhone Air.

Når det er sagt er iPhone Air helt klart den telefon, der peger mest fremad – også fordi vi næste år kan få den første foldbare telefon fra Apple, der vil benytte sig af mange af de ting, som vi nu ser i iPhone Air.

iPhone Air kommer med følgende specifikationer:

Bygget i titanium – for at sørge for, at telefonen er holdbar selv om den er ekstremt tynd.

6,5″ skærm – skærmen er en del større end iPhone 17 – men dog mindre end dens forgænger, iPhone 16 Plus.

A19 Pro – den nye processor er den hurtigste nogensinde fra Apple – og den er mere effektiv end tidligere, hvilket er nødvendigt for at iPhone Air kan holde batteri en hel dag. Den understøtter naturligvis også AI. Apple hævder selv, at A19 Pro er lige så hurtig som en Mac computer. (Hvilken en har de ikke sagt…)

N1 processor – N1 leverer både Wifi 7, bluetooth og Thread. Apple tager altså selv over på alle disse protokoller i stedet for at købe en chip af en anden producent. Hvad det betyder kommer vi nok først til at se senere når vi får telefonen til test.

C1X processor – modemmet har også fået en overhaling, og Apples egen C processor får nu en opgradering fra C1 til C1X. Apple hævder, at den er dobbelt så hurtig som forrige generation som sidder i 16E.

48 megapixel kamera – godt nok har iPhone Air kun en enkelt processor, men ifølge Apple er det ikke et problem fordi det enlige kamera er godt nok til alt det, du har brug for. Om det så holder må vi vente med at se, til vi har fået telefonen til test.

eSIM – iPhone Air har udelukkende eSIM, hvilket betyder begyndelsen på enden for det fysiske simkort.

Batterilevetid – Apple er ikke meget for at snakke om mAh – men de har bygget intelligent batteristyring ind i den nye telefon, der gerne skulle gøre at den stadig kan holde batteri i en hel dag. Igen er det en påstand det er svært at bevise eller modbevise før vi kan se telefonen i virkeligheden.

Alt i alt er Air en interessant nyhed, men om den bliver en succes kommer meget an på, HVOR meget man skal gå på kompromis med kamera og batterilevetid.

Pris – iPhone Air starter fra 8.999 kroner med 256GB lagerplads.

iPhone 17 Pro – endnu mere Pro end tidligere

Udover Air har Apple også lanceret deres to nye topmodeller med alt hvad der var ventet af opgraderinger. Og det er faktisk ikke så lidt, der er blevet plads til i den nye serie af Pro telefoner:

Bedre kamera – alle kameraer er nu 48 megapixel og selfiekameraet har også fået et kvalitetsløft. Der nu mere zoom – helt op til 10x zoom og 40x digital zoom. Videodelen er også opdateret, og du kan nu optage i ProRes Raw hvis du er professionel.

Ny processor – den nye A19 Pro chip er bygget på en forbedret 3 nanometer processer, hvilket burde betyde mindre strømforbrug og mindre varmeudvikling, ligesom den stadig har fået et (lille) løft i hastighed.

Nyt kølingssystem – Pro telefonerne har også (ligesom i øvrigt Air) fået nyt system til at køle telefonen ned. Det burde give et boost til både batterilevetid og ydelse når processoren kan blive holdt koldere.

Batterilevetid – også på batteriet har de to Pro modeller fået lidt ekstra at gøre med. Hele 6.000 mAh på den største model er altså et monster af et batteri, der snildt burde kunne holde en dag – også når telefonen er over et år gammel.

Alt det andet – for ja, der er virkelig opgraderinger på tværs af alle features. Der er Wifi 7 på alle modeller, hurtigere opladning – både trådløst og med ledning, og 12 GB hukommelse – alt sammen ting der får hverdagen med en iPhone til at blive en smule lettere.

Nye farver – Apple har været lidt mere generøs med nye farver på deres Pro serie denne gang – især den nye Orange springer i øjnene. Orange really is the new Black. Men hvis du vil have den sorte er det selvfølgelig også stadig muligt.

Pris – iPhone 17 Pro starter fra 9.999 kr. med 256GB lagerplads

iPhone 17 – Den ydmyge stedsøster

iPhone 17 – altså uden hverken Pro eller Air eller noget – lever som de foregående generationer et lidt stille liv. Det der ofte sker er, at den ikke får meget opmærksomhed ved lanceringen, den sælger ikke særligt godt i starten, men på den lange bane – når alle fansene har købt deres Pro og Air – er det alligevel den, der står tilbage med det seje træk. Og denne gang er der da også nogle opdateringer til den “rene” iPhone 17:

Skærmen er blevet bedre – nu 120Hz, hvilket betyder en mere flydende oplevelse generelt. Skærmen er også vokset en smule til 6,3″. Der er kommet always on display ligesom på “storebrødrene”. Der er 3000 nits lysstyrke – så det burde være lettere at se skærmen i høj solskin.

Ny processor – også iPhone 17 har fået ny processor. Ligesom de seneste generationer er der tale om en “nedskaleret” udgave af A19 – så altså uden Pro-mærket. Den kan selvfølgelig afvikle Apple Intelligence -når det altså kommer. Processoren skulle være ca. 20% hurtigere end den forrige generation ifølge Apple.

Nyt kamera med specielle funktioner – det nye kamera kommer med 48 megapixel hovedkamera – og 24 megapixel kamera til selfies. Samtidig er der nye software funktioner så du nu også kan få “Center Stage” på iPhone – der følger dine bevægelser og sørger for, at du altid er i centrum.

iPhone 17 er faktisk en gedigen opgradering over iPhone 16 – omend den måske kan virke en smule kedelig. Alligevel kan det sagtens være, at det er den telefon de fleste har brug for og vil købe.

Pris – iPhone 17 starter fra 7.499 kr. med 256GB lagerplads

Apple iPhone 17 serien – så er den her